stanford-oval/wikipedia huggingface dataset:
Juri Loginov

| Juri Loginov> Henkilötiedot |
| --- | --- |
Koko nimi:  Juri Aleksevitš Loginov
Syntynyt: 2. kesäkuuta 1967 (ikä 57) Iljinka, Penzan oblasti
Jääpallon pelaaja
Pituus:  179 cm
Paino:  78 kg
Seura:   Sibselmaš, Novosibirsk, viimeisin keväällä 2014
Pelipaikka:  puolustaja
| Urheilijan ura> Seurat |
| --- | --- | --- | --- |
| Vuodet | Seura | O | (M) |
| 1984–1985 | Universal, Saratov | - | (-) |
| 1985–1986 | Raketa, Kazan | - | (-) |
| 1986-1988 | SKA-Sverdlovsk | - | (-) |
| 1988-1995 | Start, Nižni Novgorod | - | (-) |
| 1995-1998 | Volga, Uljanovsk | - | (-) |
| 1998–2001 | Dynamo Kazan | - | (-) |
| 2001-2006 | Start, Nižni Novgorod | - | (-) |
| 2006-2013 | Zorki, Krasnogorsk | 443 | (15) |
| 2013-2014 | Sibselmaš, Novosibirsk | - | (-) |
Maajoukkue
| 1996-1999 | Venäjä |  | () |
| 2002-2014 | Kazakstan |  | () |
Valmennusura
2014–: Start, Nižni Novgorod
 Seurajoukkueuran tilastot kattavat vain kansalliset sarjat, päivitetty 5. huhtikuuta 2015.  Maajoukkueuran tilastot päivitetty 28. heinäkuuta 2015.
Juri Aleksevitš Loginov (ven. Юрий Алексеевич Логинов, s. 2. kesäkuuta 1967 Iljinka, Penzan oblasti, Neuvostoliitto) on entinen venäläis - kazakstanilainen jääpalloilija, pelipaikaltaan puolustaja.
Loginov aloitti uransa Saratovin Universalissa kaudella 1984-1985., mutta siirtyi sen jälkeen Neuvostoliiton pääsarjassa pelanneen Raketa Kazanin riveihin. Yhden Raketa-kauden jälkeen hän siirtyi edelleen SKA-Sverdlovskin riveihin kahdeksi kaudeksi. Nižni Novgorodin Startissa tuli sitten pitempiaikainen seura eli hän pelasi Startissa seuraavat seitsemän kautta. Tällöin hän saavutti ensimmäisen Venäjän pääsarjan mitalin eli hopean keväällä 1995. Tänä Start-aikana Neuvostoliitto oli hajonnut, ja sarjasta oli tullut Venäjän pääsarja. Kaudella 1995-1996 hän siirtyi Uljanovskin Volgan riveihin kolmeksi kaudeksi ja edelleen kolmeksi kaudeksi Dynamo Kazanin riveihin. 1990-luvun lopun vuosina 1996-1999 Loginov valittiin Venäjän pääsarjan parhaaksi puolustajaksi.
Kaudella 2001 Loginov palasi Startin riveihin viideksi kaudeksi. Syksyllä 2006 alkanut pelaajaura Krasnogorskin Zorkissa oli sitten menestyksellisin, sillä seitsemänä Zorki-vuotenaan hän saavutti neljä Venäjän pääsarjan hopeaa ja kaksi pronssia. Loginovin ura oli jo 2010-luvulla edennyt niin pitkälle, että hänestä tuli syksyllä 2012 Venäjän pääsarjan eniten otteluita pelannut jääpalloilija.  Loginovista tuli kauden 2012-2013 aikana 700 pelatun ottelun rajan ylittäjä ohittaen entisen ennätyksen haltijan Aleksandr Volkovin 676 ottelun pelimäärän.,  Lopullisiksi ennätyslukemiksi tuli 731 pelattua Venäjän pääsarjaottelua ja niissä 38 maalia.
Loginov edusti 1990-luvun lopulla Venäjää kaksissa kisoissa, joissa saavutti vuonna 1999 MM:n ja 1997 MM-hopeaa. Sen jälkeen vuonna 2002 hän siirtyi kahden passin mieheksi ja edusti Kazakstania eli osallistui kymmenen kertaa MM-kisoihin Kazakstanin väreissä - viimeisen kerran 47-vuotiaana veteraanina. Hän on ollut voittamassa niissä viisi MM-pronssia Kazakstanille.
Pitkän, 30-vuotisen pelaajauran, jälkeen Loginov siirtyi kesällä 2014 valmenustehtäviin Nižni Novgorodin Startissa.
Saavutukset

Seurajoukkueissa
6 Venäjän mestaruushopeaa 1995, 2002 Startin riveissä, 2007, 2008, 2010 ja 2013 Zorkin riveissä,
3 Venäjän mestaruuspronssia  1997 Volgan riveissä, 2011 ja 2012 Zorkin riveissä,
Jääpallon maailmancup voitto: 2012 Zorkin riveissä,
3 Jääpallon Champions Cup voittoa: 2010, 2011 ja 2012 Zorkin riveissä.
Maajoukkueessa
Kerran Maailmanmestari 1999 Venäjän riveissä,
Kerran MM-hopeaa 1997 Venäjän riveissä,
5 kertaa MM-pronssia: 2003, 2005, 2012, 2013 ja 2014 Kazakstanin riveissä.
Henkilökohtaisesti
Valittu 5 kertaa Venäjän pääsarjan parhaaksi puolustajaksi vuosina 1996, 1997, 1998, 1999 ja 2012.
Juno-ranta

Juno-ranta eli Juno Beach oli yksi viidestä liittoutuneiden maihinnousurannasta Natsi-Saksan miehittämään Ranskaan suuntautuneessa Operaatio Neptunuksessa. Maihinnoususta vastuu oli Kanadan maavoimilla. Kanadan kuninkaallinen laivasto ja Yhdistyneen kuningaskunnan merivoimat toimivat kuljetus-, miinanraivaus- ja tulitukitehtävissä.
Rantaa puolusti Saksan 716. jalkaväkidivisioonan kaksi pataljoonaa ja Caenin lähellä reservissä ollut 21. panssaridivisioona.
Risteilijä HMS Belfast tulittaa Juno-rantaa.
Force J:n lähestyessä rannikkoa HMS Belfast ja HMS Diadem aloittivat tulituksen klo 5:52 tuhoten vihollisen patterin Beny-sur-Merissä.
Julkinen ulostaminen

Julkinen ulostaminen tarkoittaa ulostamista käymälärakennuksen ulkopuolella, varsinkin kehitysmaissa se muodostaa useita ongelmia. Vuonna 2014 joka kolmannelta ihmisellä oli puutteellinen pääsy perussanitaation pariin. Julkisen ulostamisen aiheuttamia terveysongelmia ovat esimerkiksi ulosteiden aiheuttamat taudit, jotka aiheuttavat kuolemia sekä heikentävät kehitysmaiden talouskasvua. Kehitysmaissa käymälöiden puutteesta johtuvan ripulin arvellaan aiheuttavan valtaosan kehitysmaiden terveydenhuoltokuluista. Käymälöiden puute vaikuttaa erityisesti naisiin, jotka altistuvat sen johdosta seksuaalisen väkivallan ja villipetojen muodostamalle uhalle.
UNICEFin mukaan eniten julkisesti ulostavia asui vuoteen 2019 mennessä Intiassa, jossa heidän osuutensa oli noin 620 miljoonaa. Vuonna 2014 valittu pääministeri Narendra Modi käynnisti Swachh Bharat ("Puhdas Intia") -ohjelman, jonka tarkoitus oli hävittää julkinen ulostaminen vuoteen 2019 mennessä. Ohjelmaa on kritisoitu vessojen rakentamiseen keskittymisestä eikä sen varmistamisesta, että niitä todella käytettiin. Suuri ongelma käymälöiden käytön yleistymiselle on ollut ihmisten asenteissa ja uskomuksissa, joiden mukaan julkinen ulostaminen on hygieenisempää kuin kotivessaan ulostaminen. Vuonna 2019 Modi väitti hallituksensa saavuttaneen tavoitteensa, mutta asiantuntijat eivät ole samaa mieltä kampanjan tehokkuudesta. Intiassa käymälöiden puute aiheuttaa useita tasa-arvo-ongelmia. Esimerkiksi vuonna 2013 tehdyn tutkimuksen mukaan joka kolmas köyhästä perheestä tuleva nainen joutui seksuaalisen ahdistelun kohteeksi käydessään tarpeillaan. Osa kastijärjestelmän pohjimmaisista daliteista on joutunut työskentelemään puutteellisesti viemäröityjen vessojen tyhjentäjinä. Työtehtävänsä he hoitavat paljain käsin alusvaatteisillaan mitättömällä palkalla, altistaen itsensä sairauksille ja kuolemalle.
Nigeria ohitti Intian julkisten ulostajien määrässä UNICEFin kyselyn mukaan lokakuussa 2019. Nigeriassa joka neljänneltä puuttuu käymälä varsinkin köyhällä maaseudulla. Julkinen ulostaminen aiheuttaa maassa tauteja sekä saastuttaa vesilähteitä. Samana vuonna maan hallitus aloitti kampanjan julkista ulostamista vastaan tarkoituksena hävittää julkinen ulostaminen vuoteen 2030 mennessä.
Yhdistyneet kansakunnat viettää maailman vessapäivää 19. marraskuuta tuodakseen näkyvyyttä ongelmalle sekä kiinnittääkseen huomiota sanitaatioon. Maailman vessapäivää on vietetty vuodesta 2013 alkaen.
Juha Järvenpää (jääkiekkomaalivahti)

| Juha Järvenpää> Henkilötiedot |
| --- | --- |
Syntynyt: 11. toukokuuta 1989 (ikä 35) Noormarkku, Suomi
Kansalaisuus:   Suomi
Jääkiekkoilija
Lempinimi:  Järkkäri
Pelipaikka:  maalivahti
Hanska:  vasen
Pituus:  182 cm
Paino:  82 kg
Seura
Seura:  Dornbirner EC
Sarja:  EBEL
Pelinumero:  69
Pelaajaura
Pääsarjaura:  2010–2019
Aik. seurat:  Ässät (SML)   Ilves (SML) KooKoo (SML)
Juha Järvenpää (s. 11. toukokuuta 1989 Noormarkku) on uransa lopettanut suomalainen jääkiekkomaalivahti, joka on viimeksi seuraksi jäi monikansallisen Erste Bank Eishockey Ligan itävaltalaisjoukkue Dornbirner kaudella 2019–2020.
Ura > Maajoukkueura

Järvenpää on pelannut kaksi nuorten ja yhden poikien maaottelun.
Muuta

Järvenpää on myös neljän ravihevosen osaomistaja ja suorittaa raviohjastajan tutkintoa. Järvenpää työskentee puolipäiväisesti Porin Ravien kilpailupäällikkönä sekä riistanvartijana.
Syksyllä 2022 Järvenpää aloitti selostamaan otteluita radiossa Yle Puheen jääkiekkokierroksella.
Juri Hmyljov

Juri Hmyljov (s. 9. elokuuta 1964, Moskova) on entinen neuvostoliittolainen jääkiekkoilija. hänet on valittu Neuvostoliiton ja Venäjän jääkiekon kunniagalleriaan vuonna 1992.
Juri Glazkov

| Juri Glazkov |
| --- | --- |
 Juri Glazkov (oikealla) neuvostoliittolaisessa postimerkissä.
Henkilötiedot
Syntynyt: 2. lokakuuta 1939  Moskova, Neuvostoliitto
Kuollut: 9. joulukuuta 2008 (69 vuotta)
Ammatti:  insinööriupseeri
Ura
Sotilasarvo:  kenraalimajuri
Aika avaruudessa:  18 vuorokautta
Valittu avaruuslentäjäksi:  23. lokakuuta 1965
Eläköityminen:  26. tammikuuta 1982
Lennot

 :  Sojuz 24
 
Juri Glazkov (2. lokakuuta 1939 Moskova – 9. joulukuuta 2008) oli neuvostoliittolainen kosmonautti.
Glazkov valmistui Harkovan sotilaskoulusta vuonna 1962 insinööriksi. Hän toimi Neuvostoliiton ilmavoimissa insinööriupseerina yleten kenraalimajuriksi.
Hän valittiin kosmonauttikoulutukseen 23. lokakuuta 1965. Glazkov lensi Sojuz 24 -avaruusaluksella. Hän väitteli tekniikan tohtoriksi vuonna 1974. Hän siirtyi eläkkeelle 26. tammikuuta 1982, ja toimi vuosina 1989–2000 Gagarinin kosmonauttikoulutuskeskuksen varajohtajana.
Glazkov oli naimisissa ja perheessä oli kaksi lasta.
Juri Galanskov

Juri Galanskov (ven. Ю́рий Галанско́в; 1939 – 4. marraskuuta 1972) oli neuvostoliittolainen toisinajattelija ja runoilija.
Galanskov joutui vuonna 1960 erotetuksi Moskovan valtionyliopistosta. Hän osallistui 1960-luvulla Majakovskin aukiolla pidettyihin runouden lukutapahtumiin. Galanskov joutui pidätettyään vangituksi psykiatriseen sairaalaan. Vuonna 1965 hän alkoi jälleen osallistua yliopiston historian tiedekunnan kursseille. Hän jatkoi samalla poliittista toimintaansa. Galanskov pidätettiin uudemman kerran vuonna 1967. Hänen saamansa syytteet koskivat samizdat-julkaisujen Sintaksis, Feniks ja Feniks-66 toimittamista sekä samizdat-runouden kirjoittamista. Galanskov oli muun muassa julkaissut avoimen kirjeen kirjailija Mihail Šolohoville. Siinä syytettiin kirjailijaa Andrei Sinjavskin ja Juli Danielin oikeudenkäynnin puolustamisesta. Galanskov myös peräänkuulutti maailmanlaajuista aseriisuntaa.
Galanskov tuomittiin tammikuussa 1968 seitsemäksi vuodeksi työleirille ”neuvostovastaisen propagandan” levittämisestä. Svetlana Allilujeva piti Galanskovin ja kolmen muun samalla syytetyn toisinajattelijan oikeudenkäyntiä oikeuden pilkkana. Galanskov oli naimisissa. Hän kuoli vuonna 1972 työleirillä Mordvassa perforoivan mahahaavan takia tehdyn hätäleikkauksen komplikaatioihin. Hän oli sairastellut vuosien ajan.
Jussi Jauhiainen (kirjailija)

Akseli Johannes (Jussi) Jauhianen (30. syyskuuta 1923 Viipuri – 27. joulukuuta 1991) oli suomalainen kirjailija.
Jauhiainen osallistui kirjallaan Valentinalla on lintuja edessään Otavan 1976 järjestämään jännitysromaanikilpailuun ja sijoittui kilpailun kärkipaikoille.
Jauhiainen oli ammatiltaan rakennusmestari. Hän toimi Kainuun Kirjailijat yhdistyksen sihteerinä 1976–1982.
Teoksia

Valentinalla on lintuja edessään : rikosromaani. Otava 1976
Joukamojärvi

| Joukamojärvi |
| --- | --- |
Valtiot:  Suomi 
Paikkakunta:  Kuusamo 
Koordinaatit:  65°51′28″N, 29°54′21″E
Vesistöalue ja valuma-alueen tietoja
Laskujoki:  Kassana ja Syväjoki 
Järvinumero:  74.011.1.004
Mittaustietoja
Pinnankorkeus:  252,2 m  
Rantaviiva:  131,441 km  
Pinta-ala:  24,4865 km²  
Tilavuus:  0,07762307549 km³  
Keskisyvyys:  3,17 m  
Suurin syvyys:  15,53 m  
Saaria:  123 
 fiJoukamojärvi 
Joukamojärvi  on Pohjois-Pohjanmaalla Kuusamossa lähellä Venäjän rajaa sijaitseva järvi.
Maantietoa

Järven pinta-ala on 2 450 hehtaaria eli 24,5 km². Se on 16,2 kilometriä pitkä ja 4,2 kilometriä leveä. Järvi on luodattu ja siitä on julkaistu syvyyskartat. Sen tilavuus on 77,6 miljoonaa m³ eli 0,08 km³. Järven keskisyvyys on 3,2 metriä ja suurin syvyys on 15,5 metriä. Syvin kohta sijaitsee Huttuniemen eteläpuolella. Järven saaret ja lahdet ovat pääsääntöisesti kaakko-luode-suuntaisia, mikä on seuraus mannerjäätikön liikkeestä viimeisen jääkaudella.
Järvessä on laskettu olevan 123 saarta. Niiden yhteispinta-ala on 160 ha, mikä on noin 6,1 % järven kokonaispinta-alasta. Saarista 24 on yli hehtaarin suurisia, 86 yli aarin ja loput 13 ovat alle aarin kokoisia. Yksikään saari ei ole neliökilometriä suurempi. Suurin saarista on Räisäsensaari, joka on 2,0 kilometriä pitkä ja 300 metriä leveä. Nastonsaari on 1,7 kilometriä, Kuusisaari on 900 metriä, Ontreinsaari on 850 metriä ja Hukkasaari on 800 metriä pitkä. Asuttuja saaria ovat Jämsänsaari, Haaposaari, Palosaari, Purnunsaari, Nastonsaari, Pihlajasaaret, Kuotkunsaari, Apajasaari, Hukkasaari, Vitikkosaari, Räisäsensaari, Vitikkasaari, Heinäsaaret, Marinsaari ja Kalliosaari.
Järven rantaviivan pituus on 131,4 kilometriä, josta saarten rantaviivan yhteispituus on 46,9 kilometriä. Rannat ovat pääasiassa metsämaata, joka on paikoin soistunutta. Rantaan ulottuu joissakin paikoin pieniä peltotilkkuja. Rannoilla sijaitsevat pienet kylät Kortesalmi ja Multiperä. Niille johtaa seututie 866. Järven itäpäästä on matkaa Venäjän rajalle 1,9 kilometriä.
Vesistösuhteet

Järvi kuuluu Vienanmereen laskevaan Kemijoen vesistön (vesistöaluetunnus 74) Joukamojärven lähialueeseen (74.011). Pohjoispuolella sijaitseva Muojärvi laskee alle metrin pudotuksella olevaa Muokoskea alas Koskenlampeen, josta se jatkaa 2,3 kilometriä Muojokea pitkin Joukamojärveen. Muojärvellä on toinenkin laskujokena Piikslammesta Valkeiseen laskeva uoma. Siihen on rakennettu pato, jonka vuoksi uomaa kutsutaan Piiksitammeksi.
Joukamojärven länsipäähän Taivalperän Vaajalampeen laskee Marjolampi, johon vuorostaan laskee Pikku Marjolampi. Järven itäpäähän laskee Kuurna, joka ulottuu rajalle asti. Kortesalmen vastarantaan laskevat  Putikkalampi ja Pikku-Kopatti Iso-Kopatin kautta. Noin neljä kilometriä pitkä Pöllöjärvi laskee myllypuroa myöten Taivalperän lahdensuuhun. Pöllöjärven kautta laskevat myös Mustalampi ja Lautakankaanlampi. Suoraan järveen laskee omia laskuojia myöten pienet Hannonlampi, Takkulampi, Lehtolampi, Kangaslampi, Jussinlampi, Patolampi, johon laskee myös Matalalampi, ja edelleen Kyynärälampi ja Ruokolampi.
Joukamojärvellä on kaksi lasku-uomaa, minkä vuoksi se on bifurkaatiojärvi. Multiperällä Vuolajärveen laskee Kassana ja Räisälänsaaren edestä lähtee Niskaladesta yli kolme kilometrinen Syväjoki, joka päätyy Vuolajärven kanssa samaan järvialtaaseen Tiirikkajärveen. Täältä vedet ohjautuvat Multikosken kautta rajan ylittävään Multijärveen.
Juustjärvi

| Juustjärvi Юстозеро, Justozero Justjärvi |
| --- | --- |
 Taloja Juustjärven rannalla.
 Juustjärvi
 Koordinaatit: 62°46′51″N, 33°32′45″E 
Valtio:  Venäjä
Tasavalta:  Karjalan tasavalta
Piiri:  Kontupohjan piiri
Kunta:  Hirvas
Hallinto:  
 – Asutustyyppi:  kylä
Väkiluku (2007):  7
Infobox OKVirheellinen NIMI-arvo: 
Juustjärvi (ven. Ю́стозеро, Justozero; karjalaksi Justjärvi) on kylä Karjalan tasavallan Kontupohjan piirin Hirvaksen kunnassa Venäjällä. Se sijaitsee samannimisen järven rannalla 39 kilometriä Hirvaksesta pohjoiseen. Vuonna 2007 kylässä oli seitsemän asukasta.
1900-luvun alussa Juustjärvi kuului Mäntyselän volostin Pyhäniemen kyläkuntaan. Vuonna 1905 kylässä oli koulu, 40 taloa ja 311 asukasta. 1920-luvulla perustettiin aluksi Karhumäen ja sittemmin Petrovskin piiriin kuulunut Juustjärven kyläneuvosto. Vuonna 1933 sen kuudessa kylässä oli yhteensä 476 asukasta, joista lähes kaikki olivat karjalaisia. Myöhemmin Juustjärvi liitettiin Kontupohjan piirin Elmuksen kyläneuvostoon.
Juustjärven kautta kulkee Suojärven, Porajärven ja Karhumäen välinen maantie, josta haarautuu tie Hirvakseen. Kylästä on linja-autoyhteys Hirvakseen ja Kontupohjaan.
Juri Kuznetsov (jääkiekkopuolustaja)

| Juri Kuznetsov> Henkilötiedot |
| --- | --- |
Syntynyt: 31. tammikuuta 1965 (ikä 59) Moskova, Neuvostoliitto
Kansalaisuus:   Venäjä
Jääkiekkoilija
Pelipaikka:  puolustaja
Maila:  oikea
Pituus:  180 cm
Paino:  87 kg
Pelaajaura
Pääsarjaura:  1985–2002
Seurat:  HK Krylja Sovetov (RSL) Buran Voronež (RML) IF Björklöven (SEL) HIFK (SM-liiga) SaiPa (SM-liiga) Lokomotiv Jaroslavl (RSL) Hokki (Mestis)
Juri Kuznetsov (s. 31. tammikuuta 1965 Moskova, Neuvostoliitto) on venäläinen entinen jääkiekkoilija.
Ura

Kuznetsov aloitti ammattilaisuransa vuonna 1985 Venäjän jääkiekon superliigan Krylja Sovetovissa. Kuznetsov edusti Sovetovia sekä Vysšaja Ligassa pelaavaa Buran Voronežia vuoteen 1993, jonka jälkeen hän siirtyi Ruotsin Elitserienissä pelaavaan IF Björklöveniin.
Kaudeksi 1994-95 Kuznetsov siirtyi HIFK:n riveihin. Hän viihtyi HIFK:ssa kolme kautta ja kaudeksi 1997-98 hän siirtyi SaiPaan, missä Kuznetsov viihtyi lähes viisi kautta. Viimeisellä kaudellaan 2001-02 Kuznetsov lähti SaiPasta kesken kauden. Hän palasi kotimaahansa ja Lokomotiv Jaroslavliin yhdeksän ulkomailla vietetyn kauden jälkeen. Kaikkiaan Kuznetsov pelasi 388 SM-liigaottelua ja teki niissä tehot 53+119=172. Jäähyminutteja hän keräsi 305. SM-liigassa Kuznetsov kuului kiekollisten puolustajien eliittiin ja hänen piste-ennätyksensä, 36 pistettä, on kausilta 1999-00 ja 2000-01.
Kaudella 2002-03 Kuznetsov pelasi Kajaanin Hokissa, mutta se jäi hänen uransa viimeiseksi seuraksi. Ammattilaisena on pelannut myös toinen Juri Kuznetsov (s. 1971), joka on pelannut hyökkääjänä MM-tasolla ja on Vancouver Canucksin varaus vuodelta 1994.
Aiheesta muualla

Juri Kuznetsov The Internet Hockey Databasessa (englanniksi)
Kalevi Härkönen

Kalevi Härkönen (24. huhtikuuta 1936 – 9. maaliskuuta 2019) oli suomalainen keihäsvalmentaja.
Härkönen aloitti valmennusuransa poikansa Arto Härkösen valmentajana. Arto Härkönen voitti olympiakultaa vuonna 1984 Los Angelesissa. Härkönen valmensi myös Tiina Lillakia, joka saavutti Härkösen valmennuksessa kultaa Helsingin maailmanmestaruuskilpailuissa 1983 ja hopeaa vuoden 1984 olympialaisissa Los Angelesissa.
Härkönen työskenteli rakennusalalla. Härkönen perusti Ilpo Kokkilan ja kolmen muun työkaverinsa kanssa oman yrityksen SRV Viitoset. Härkönen myi osakkeensa 1990-luvun alkupuolella.
Kalevi Härkösellä ja hänen Eira-vaimollaan on kolme poikaa, joista nuorin, Petri, on Keravan entinen kaupunginjohtaja.
Kaliumferraatti

| Kaliumferraatti |
| --- | --- |


Tunnisteet
CAS-numero:  39469-86-8
PubChem CID:  53493006
SMILES:  [0-2].[O-2].[O-2].[O-2].[K+].[K+].[Fe+6]
Ominaisuudet
Molekyylikaava:  K2FeO4
Moolimassa:  198,04 g/mol
Sulamispiste:  276–286 °C
Tiheys:  2,829 g/cm3
  
Kaliumferraatti on kaliumin ja raudan kemiallinen yhdiste, jonka kaava on K2FeO4. Tämä punertava suola on paramagneettinen ja on harvinainen esimerkki raudan +6 hapetusluvun yhdisteestä. Suurimmassa osassa rautayhdisteitä raudan hapetusluku on +2 tai +3 (se muodostaa ionin Fe2+ tai Fe3+). Korkean hapettumislukunsa vuoksi FeO42− on voimakas hapetin.
Kaliumferraatti on mustaa jauhetta, joka liukenee veteen punaiseksi liuokseksi.
Yhdisteellä on käyttöä raudan +5 yhdisteiden tuotannossa radiolyysillä, "super-rauta" paristoissa ja jätevesien puhdistuksessa.
José Luis Mendilibar

| 0 | 1 | 2 | 3 |
| --- | --- | --- | --- |

Henkilötiedot
Koko nimi: José Luis Mendilibar Etxebarria
Syntymäaika: 14. maaliskuuta 1961 (ikä 63)
Syntymäpaikka: Zaldibar, Espanja
Pelipaikka: keskikenttäpelaaja
Pituus: 172 senttimetriä
Seura
Seura: Olympiakos
Tehtävä: päävalmentaja
Seurat
| Vuodet | Seura | O | (M) |
| 1979–1982 | Bilbao Athletic | 106 | (14) |
| 1982–1985 | Logroñés | 88 | (11) |
| 1985–1993 | Sestao | 275 | (34) |
| 1993–1994 | Lemona | 28 | (4) |
| Yhteensä | Yhteensä | 497 | (63) |
Valmennusura
1994–1996: Arratia
1996–1997: Athletic Bilbao (jun.)
1997–1999: Basconia
1999–2000: Bilbao Athletic
2000–2001: Basconia
2001–2002: Aurrerá
2002–2004: Lanzarote
2004–2005: Eibar
2005: Athletic Bilbao
2006–2010: Valladolid
2011–2013: Osasuna
2014: Levante
2015–2021: Eibar
2022: Alavés
2023: Sevilla
2024–: Olympiakos
 Seurajoukkueuran tilastot kattavat vain kansalliset sarjat.
José Luis Mendilibar (s. 14. maaliskuuta 1961 Zaldibar, Espanja) on espanjalainen jalkapallovalmentaja. Helmikuusta 2024 lähtien hän on toiminut Olympiakosin päävalmentajana.
Ura

Mendilibar oli amatööritason jalkapalloilija pelaajaurallaan. Hän ei koskaan pelannut Espanjan pääsarjassa. Vuonna 1994 hän lopetti pelaajauransa ja siirtyi valmennustehtäviin. Valmennusuransa alussa hän toimi muun muassa Athletic Bilbaon juniorijoukkueiden valmentajana. Edustusjoukkueen päävalmentajaksi Mendilibar pääsi ensi kertaa Lanzarotessa ja sen jälkeen Eibarissa.
Kaudella 2004–2005 hän onnistui melkein nostamaan pienellä budjetilla pelanneen Eibarin maan pääsarjaan, joukkueen jäätyä vain muutaman pisteen päähän suorasta nousupaikasta. Seuraavaksi hän siirtyi Athletic Bilbaon edustusjoukkueen päävalmentajaksi, mutta pesti jäi kuitenkin vain muutaman kuukauden mittaiseksi. Athleticin alkukausi oli siihen mennessä huonoin koskaan sen pääsarjahistoriassaan. Vuonna 2006 hän siirtyi Valladolidin päävalmentajaksi.
Mendilibar luotsasi debyyttikautensa päätteeksi Valladolidin Segunda Divisiónin mestariksi ja takaisin pääsarjaan. Vauhti Primerassa on ollut kuitenkin seuralle kovaa, mutta sarjapaikka säilyi kahden perättäisen 15. sijan turvin. Kaudella 2009–2010 seura vajosi jälleen putoamistaisteluun ja Mendilibar sai lopulta potkut helmikuun alussa 2010 seuran majaillessa sijalla 17.
14. helmikuuta 2011 Mendilibar palasi valmennustehtäviin siirtyen putoamista vastaan taistelevan Osasunan peräsimeen. Hän korvasi tehtävässä potkut saanneen José Antonio Camachon. Hän sai potkut päävalmentajan tehtävästä 3. syyskuuta 2013.
Toukokuun lopussa 2014 kerrottiin, että Mendilibar siirtyy kesällä Levanten päävalmentajaksi.  Pesti jäi lyhyeksi, sillä kehno kauden aloitus johti potkuihin jo lokakuussa 2014.
Kesä-heinäkuun vaihteessa 2015 Mendilibar palasi pääsarjassa pelaavan SD Eibarin päävalmentajaksi.  Mendilibar valmensi Eibaria pääsarjatasolla kuusi kautta ja seura sijoittui parhaimmillaan yhdeksänneksi. Kausi 2020/21 päättyi kuitenkin putoamiseen ja kauden jälkeen Mendilibar jätti seuran.
Aivan joulukuun lopussa 2021 Mendilibarista tuli Deportivo Alavésin päävalmentaja. Hän ei onnistunut nostamaan Alavésia liigan jumbosijalta ja seura erotti hänet huhtikuussa 2022.
Maaliskuussa 2023 Mendilibar palasi valmennustehtäviin La Ligan putoamiskamppailuun juuttuneen Sevillan päävalmentajana. Mendilibar sai Sevillan pelin uomiinsa ja joukkue hävisi vain kolme kauden 12 viimeisestä ottelustaan hänen alaisuudessaan. Eurooppa-liigassa Mendilibar johdatti Sevillan loppuotteluun, jossa joukkue voitti AS Roman rangaistuspotkukilpailun jälkeen. Näin 62-vuotias Mendilibar pääsi juhlimaan pitkän valmennsuransa ensimmäistä mestaruutta. Kausi 2023/24 alkoi Sevillalta kangerrellen ja seura erotti Mendilibarin lokakuussa, kun joukkue oli voittanut vain kaksi ottelua kahdeksasta.
Helmikuussa 2024 Mendilibarista tuli Kreikan Superliigan Olympiakosin päävalmentaja.
Meriitit

Eurooppa-liiga: 2023
Aiheesta muualla

José Luis Mendilibarin pelaajauran tilastot BDFutbol-sivustolla (englanniksi)
José Luis Mendilibarin valmentajauran tilastot BDFutbol-sivustolla (englanniksi)
| 0 | 1 | 2 |
| --- | --- | --- |
| Edeltäjä: Diego Simeone | Miguel Muñoz -palkinto (yhdessä Asier Garitanon kanssa) 2017 | Seuraaja: Marcelino García Toral |
| 0 | 1 | 2 |
| --- | --- | --- |
| Edeltäjä: Ernesto Valverde | Athletic Bilbaon päävalmentaja 2005–11/2005 | Seuraaja: Javier Clemente |
| 0 | 1 | 2 |
| --- | --- | --- |
| Edeltäjä: Marcos Alonso | Valladolidin päävalmentaja 2006–2/2010 | Seuraaja: Onésimo Sánchez |
| 0 | 1 | 2 |
| --- | --- | --- |
| Edeltäjä: José Antonio Camacho | Osasunan päävalmentaja 2/2011–9/2013 | Seuraaja: Javi Gracia |
| 0 | 1 | 2 |
| --- | --- | --- |
| Edeltäjä: Joaquín Caparrós | Levanten päävalmentaja 6–10/2014 | Seuraaja: Lucas Alcaraz |
| 0 | 1 | 2 |
| --- | --- | --- |
| Edeltäjä: Gaizka Garitano | SD Eibarin päävalmentaja 2015–2021 | Seuraaja: Gaizka Garitano |
| 0 | 1 | 2 |
| --- | --- | --- |
| Edeltäjä: Javier Calleja | Deportivo Alavésin päävalmentaja 1–4/2022 | Seuraaja: Julio Velázquez |
| 0 | 1 | 2 |
| --- | --- | --- |
| Edeltäjä: Jorge Sampaoli | Sevillan päävalmentaja 3/2023–10/2023 | Seuraaja: Diego Alonso |
| 0 | 1 | 2 |
| --- | --- | --- |
| Edeltäjä: Carlos Carvalhal | Olympiakosin päävalmentaja 2/2024– | Seuraaja: – |